Karl Adam von Stackelberg

Vabahärra Karl Adam von Stackelberg (8. mai 1669 Tumala mõis – 1749 Tumala mõis) oli Rootsi sõjaväelane ja riigitegelane. Karl Adam von Stackelberg sündis Rootsi aadliku (nr 686), maanõuniku, Kuressaare linnuse komandandi ja Saaremaa viitseasehalduri Matthias von Stackelbergi (1631–1694) ja Ingeborg Grubbe von Stiernfeldi (1637–1696) pojana. 6. juunil 1714 sai ta Rootsi vabahärraks ja immatrikuleeriti 1719 Rootsi rüütelkonda vabahärrasuguvõsana (nr 127). 1715. aastal sai jalaväekindralleitnandi auastme. Aastal 1719 määrati ta Saaremaa kuberneriks. Talle kuulusid Tumala, Pidula, Roobaka, Vana-Võidu ja Ropa mõis (Gross-Roop, tänapäeval Pārgauja piirkonnas). Lisaks olid talle panditud ka Vaimõisa ja Tellista mõis (eraldatud Vaimõisast 1764) Märjamaa kihelkonnas. Kui Venemaa vallutas Põhjasõjas 1710. aastal Eesti- ja Liivimaa, jäi Karl Adam von Stackelberg oma valdustesse ning astus Venemaa teenistusse. Tema sõjaväeline auaste kinnitati ning valdused tagastati. 1722. aastal abiellus ta krahvitar Juliana Kristina Bonde af Björnöga, kelle onu oli ülemkammerhärra Peterburis elava Rootsi troonitaotleja Holstein-Gottorpi hertsogi Karl Friedrichi juures. Hertsog, kes kihlus 1724. aastal Peeter I tütre Anna Petrovnaga, oli Karl Adam von Stackelbergiga lähedastes suhetes.[viide?] Karl Adam von Stackelberg abiellus Tallinnas 1692. aastal vabapreili Sophie Elisabeth von Lieveniga (surnud 1693), kes oli Saaremaa kuberneri vabahärra Reinhold von Lieveni tütar. Abielust sündis: Reinhold Matthias Von Stackelberg (1692–1758), Reina ja Jõgise mõisnik. Aastal 1694 abiellus ta Hedwig Ingeborg Clodt von Jürgensburgiga (surnud 1710), kes oli Eestimaa maanõuniku ja Kloodi mõisniku Gustav Adolf Clodt von Jürgensburgi tütar. Abielust sündisid: Karl Wilhelm von Stackelberg (1695–1750), maanõunik, major, Tumala, Roobaka ja Vormsi mõisnik Gustaf Adolf von Stackelberg (1696–1742), Rootsi sõjaväelane ja Boserupi mõisnik Ingeborg Hedwig von Stackelberg, abiellus Pidula mõisniku Matthias Christoffer von Stackelbergiga Adam Friedrich von Stackelberg (1703–1768), Mäo mõisnik Seejärel abiellus ta Ulrika Eleonora von Albedylliga, kes oli Hageri mõisniku leitnant Georg von Albedylli tütar. Abielust sündisid: Otto Peter von Stackelberg (1713–1770), Rootsi sõjaväelane, Vana-Võidu mõisnik Augusta Elisabeth von Stackelberg (surnud 1740), abiellus 1727. aastal Budenbroka mõisniku Gustav Reinhold von Buddenbrockiga Ulrike Eleonora von Stackelberg (surnud 1759), abiellus 1735. aastal Kloodi mõisniku vabahärra Karl Wilhelm Clodt von Jürgensburgiga (surnud 1740) ja seejärel vabahärra Konrad Friedrich von Meyendorffiga (surnud 1773) Anna Barbara von Stackelberg (1720–1779), abiellus Loodi mõisniku Berend Reinhold von Stackelbergiga (surnud 1763) Moritz von Stackelberg (suri noorelt) Aastal 1722 abiellus ta Martna kihelkonna Rannamõisa (Vogelsang) pärija, krahvitar Juliana Kristina Bonde af Björnöga (1684–1758), kes oli Tartu õuekohtu esimehe krahv Carl Bonde af Björnö (1648–1699) ja krahvinna Eleonora Margareta Brahe (admiral Nils Brahe tütar; 1661–1690) tütar, ning jalaväekindralmajori ja vabahärra Johann Adolf Clodt von Jürgensburgi (1658–1720) lesk. Abielust sündis: Alexander Julius von Stackelberg (1727–1727) Stackelberg Anders Anton von Stiernman: Matrikel öfwer Swea rikes ridderskap och adel ...1, 1754, lk 546 Anders Anton von Stiernman: Matrikel öfwer Swea rikes ridderskap och adel ...1, 1754, lk 146 Stackelberg nr 127, www.adelsvapen.com Stackelbergid: Genealogisches Handbuch der Oeselschen Ritterschaft, 1935, lk 352–353 "Arhiivikoopia". Originaali arhiivikoopia seisuga 13. aprill 2009. Vaadatud 10. oktoobril 2008.{{netiviide}}: CS1 hooldus: arhiivikoopia kasutusel pealkirjana (link) https://runeberg.org/sbh/a0118.html Anders Anton von Stiernman: Swea och Götha höfdinga-minne, 1, lk.69 Matrikel öfwer Swea rikes ridderskap och adel ...1, 1754, lk.287 teistel andmetel: Linköpingi toompraost Nicolaus Petri Grubb Väljavõte Eestimaa rüütelkonna genealoogilisest käsiraamatust Biograafia Stackelbergide kodulehel Stackelbergid Rootsi Aadlikalendris 1923 Carl Adam von Stackelberg Svenskt biografiskt handlexikonis (rootsi keeles) Carl Adam von Stackelberg Nordisk familjebokis (rootsi keeles)